nahid-hub/BLUGE-bengali-wikipedia-section-title-prediction huggingface dataset:
চীনের কমিউনিস্ট পার্টি চেন তুসিউ এবং লি দাজাও দ্বারা ১৯২১ সালে সাংহাইয়ের ফরাসি কনসেশনে একটি গবেষণা সমাজ এবং অনানুষ্ঠানিক নেটওয়ার্ক হিসাবে প্রতিষ্ঠা করেছিলেন। মাও একটি চাংশা শাখা প্রতিষ্ঠা করেছিলেন এবং সমাজতান্ত্রিক যুব সৈন্যদলের একটি শাখাও প্রতিষ্ঠা করেছিলেন। তার নতুন কালচারাল বুক সোসাইটির নিয়ন্ত্রণে একটি বইয়ের দোকান খুলেছিলেন, যেটির উদ্দেশ্য ছিল হুনান জুড়ে বিপ্লবী সাহিত্যের প্রচার। তিনি হুনান স্বায়ত্তশাসনের আন্দোলনে জড়িত ছিলেন, এই আশায় যে হুনানীয় একটি সংবিধান নাগরিক স্বাধীনতা বৃদ্ধি করবে এবং তার বিপ্লবী তৎপরতা আরও সহজ করবে। এই আন্দোলন যখন প্রাদেশিক স্বায়ত্তশাসন প্রতিষ্ঠায় সফল হয়েছিল, তখন মাও তার জড়িত থাকার বিষয়টি ভুলে গিয়েছিলেন। ১৯২১ সালের মধ্যে সাংহাই, বেইজিং, চাংশা, উহান, গুয়াংজু এবং জিনানে ছোট ছোট মার্কসবাদী গোষ্ঠী বিদ্যমান ছিল; পরে একটি কেন্দ্রীয় সভা করার সিদ্ধান্ত নেওয়া হয়েছিল, যা জুলাই ২৩, ১৯২১ সালে সাংহাইয়ে শুরু হয়েছিল। চীনের কমিউনিস্ট পার্টির জাতীয় কংগ্রেসের প্রথম অধিবেশনে মাওসহ ১৩ জন প্রতিনিধি উপস্থিত ছিলেন।

সঠিক অনুচ্ছেদ শিরোনাম কোনটি?
titleA. লং মার্চ: ১৯৩৪–১৯৩৫
titleB. শিক্ষাজীবন
titleC. নতুন সংস্কৃতি এবং রাজনৈতিক প্রতিবাদ, ১৯১৯-২০
titleD. চীনের কমিউনিস্ট পার্টি প্রতিষ্ঠা: ১৯২১-২২
উত্তর: titleD
রুশ সাম্রাজ্যবাদ রুশ সাম্রাজ্যকে নিয়ে যায় মধ্য এশিয়া বিজয় করতে ১৯শতকে শেষের দিকে সাম্রাজ্যবাদ যুগে। ১৮৬৪ থেকে ১৮৮৫ পর্যন্ত রাশিয়া ধীরে ধীরে রুশ তুর্কেনিস্তানের পুরো অঞ্চল দখল করে, তাজিকিস্তান অংশ যেটি বুখরার আমির এবং কখান্দ(যেটি আজকের কাজাখস্তান সীমান্ত উত্তরে, কাস্পিয়ান সাগর পশ্চিমে এবং আফগানিস্তান সীমান্ত দক্ষিণে) এর খান্তে দ্বারা পরিচালিত। তাসখান্ত ১৮৬৫ সালে দখল হয় এবং ১৮৬৭ সালে তুর্কিস্তান গভর্নর-জেনারেল তৈরি করা হয় "কন্সটান্টিন পেট্রোভিক ভন কফম্যান" কে প্রথম গভর্নর-জেনারেল হিসাবে।
১৮৬০ দশকের শুরুর দিকে আমেরিকার গৃহযুদ্ধ এবং রাশিয়ার অর্থনৈতিক আগ্রহ থেকে এই বিস্তার অনুপ্রাণিত ছিল, আমেরিকার গৃহযুদ্ধ যেটি রুশ শিল্পতে কটন সরবরাহ করতে ব্যাঘ্যাত করছিল এবং রাশিয়া বাধ্য হয়ে মধ্য এশিয়ার দিকে দৃষ্টি দেয় কটন সরবরাহের বিকল্প বাজার খুঁজতে যেটি রাশিয়ার জন্যও লাভবান হবে। রুশ শাসকরা ১৮৭০ দশকের দিকে চাষবাদের অঞ্চলসমূহকে কটন উৎপাদনে বদলানোর(একটি প্রক্রিয়া যেটি পরবর্তিতে সোভিয়েতরা অনুকরণ করে বিস্তৃত লাভ করে)। ১৮৮৫ সালের মধ্যে তাজিকিস্তান অঞ্চল হয় রুশ সাম্রাজ্য দ্বারা অথবা তার সহকারী অঞ্চল দ্বারা শাসিত হয়, বুখরার আমিরাত এমনকি তাজিকরা কিছু রুশ প্রভাব অনুভব করতে পারে।

রুশ সাম্রাজ্য অনেক বড় রাজ্য হয় বিশাল জনসংখ্যা নিয়ে এবং সাথে একটি অত্যাধুনিক সৈন্যবাহিনী নিয়ে তাদের তাজিক জনসংখ্যা দ্বারা অধ্যুষিত অঞ্চল দখল করতে কিছু কষ্ট করতে হয়, জিজাক্কা, উরা-তায়ুব অঞ্চলে বিশাল বাধার সম্মুখীন হয় এবং সমরখন্দ এ পৌছায় ১৮৬৮ সালে তখন শহরিসবজ এর সৈন্য এবং সে এলাকার বাসিন্দারা তাদের ঘিরে ফেলে। বুখারা আমিরাত এর সেনাবাহিনী তিনবার পরাজিত হয়, এবং ১৮৬৮ সালের ১৮ জুন আমির "মোজাফফর উদ্দিন"(শাসনকালঃ ১৮৬০-১৮৮৫) রুশ তুর্কিস্তান গভর্নর জেনারেল "ভন কফম্যান" এর সাথে একটি শান্তি চুক্তি করেন। সমরখন্দ এবং জেরাবশান রাশিয়ার সাথে সংযুক্ত হয় এবং রুশ ব্যাবসায়ীদের জন্য দেশগুলো খুলে দেয়া হয়। আমির তার সিংহাসনেই থাকেন রাশিয়ার অধীনস্ত হয় এবং রুশদের সাহায্যে শহরিসবজ, জেরাবশান উপত্যকা ও পর্বতাঞ্চল(১৮৭০) এবং পশ্চিম পামির(১৮৯৫) দখল করে।

১৯ শতকের শেষের দিকে জাদিদবাদী যারা নিজেদেরকে ইসলামি-সামাজিক আন্দোলন হিসাবে সমগ্র অঞ্চল জুড়ে প্রতিষ্ঠা করে। যদিও জাদিদবাদীরা আধুনিক ছিল এবং রুশ-বিরোধী ছিল না, কিন্তু রুশরা এই আন্দোলনকে একটি হুমকিরূপে দেখে। রুশ সৈন্যদের দরকার ছিল কখান্দ এর খান্তের বিদ্রোহ থামাতে ১৯১০ এবং ১৯১৩ এর মধ্যে। জুলাই ১৯১৬ সালের দিকে অন্যান্য জায়গায় বিদ্রোহ হয় যখন কুজান্দে রুশ সৈন্যদের উপর আক্রমণ হয় প্রথম বিশ্বযুদ্ধে ষড়যন্ত্রের হুমকি হিসাবে। যদিও রুশ সৈন্যরা দ্রুত কুজান্দকে নিজেদের নিয়ন্ত্রণে নিয়ে আসে, সারা বছরজুড়ে তাজিকিস্তানের বিভিন্ন স্থানে বিদ্রোহ হতে থাকে।

১৯২০ সালের আগস্টে শেষ আমির সৈয়দ আলিম খান সিংহাসনচুত্য হয় সোভিয়েত সৈন্য দ্বারা। ১৯২০ সালের ৬ অক্টোবর আমিরাতকে "বুখরান সোভিয়েত গণপ্রজাতন্ত্র" নামে প্রচারিত হয়।

সঠিক অনুচ্ছেদ শিরোনাম কোনটি?
titleA. রুশ অধীনস্তা (১৮৬৮-১৯২০)
titleB. মধ্যযুগীয় ইতিহাস(৭১০ – ১৫০৬)
titleC. প্রাচীনত্ব (৬০০ খ্রিষ্টপূর্ব – ৬৫১ খ্রিষ্টাব্দ)
titleD. আধুনিক ইতিহাস(১৮৬৮ – ১৯৯১)
উত্তর: titleA
৭০৪ খ্রিষ্টাব্দে মাইওয়া জাতিদের সঙ্গে যুদ্ধে খ্রি-দুস-স্রোং-ব্ত্সনের মৃত্যু হলে তাঁর পুত্র ল্হা-বাল-পো কিছুদিনের জন্য সিংহাসনে বসলেও ল্হা-বাল-পোকে সরিয়ে সাম্রাজ্ঞী খ্রি-মা-লোদ-খ্র্ল-স্তেং শিশু খ্রি-ল্দে-গ্ত্সুগ-ব্ত্সানকে সম্রাট ঘোষণা করেন এবং প্রকারান্তরে নিজেই রাজত্ব করেন। খ্রি-মা-লোদ-খ্র্ল-স্তেং ৭১২ খ্রিষ্টাব্দে মারা গেলে খ্রি-ল্দে-গ্ত্সুগ-ব্ত্সান সিংহাসন লাভ করেন। 

৭১৭ খ্রিষ্টাব্দে তিব্বতী সৈন্য কাশগর, ৭২০ খ্রিষ্টাব্দে উইঘুর প্রদেশ ও জিউ ট্যাংসু গ্রন্থের মতে ৭২২ খ্রিষ্টাব্দে গিলগিট (তিব্বতী: ব্রু শা) আক্রমণ করেন। লাদাখ ও বালটিস্তান তিব্বত সাম্রাজ্যের অধিকারে ছিল কিনা তা নিয়ে দ্বিমত রয়েছে। 

৭২৭ খ্রিষ্টাব্দে সম্রাট খ্রি-ল্দে-গ্ত্সুগ-ব্ত্সান স্বয়ং তুয়ুহুন রাজ্য নিজের অধিকারে রেখে ট্যাং সাম্রাজ্যের গুয়াঝৌ দুর্গ অধিকার করে নেন। এরফলে উত্তরে পশ্চিম তুর্কী খাগানাত ও পশ্চিমে তাজিগ পর্যন্ত ট্যাং সাম্রাজ্যের অধিকৃত এলাকার সরবরাহ ব্যবস্থা নষ্ট হয়ে যায়। ৭২৮ খ্রিষ্টাব্দে ট্যাং সৈন্যরা তিব্বতীদের হঠিয়ে দিতে সমর্থ হয়। ৭৩০ খ্রিষ্টাব্দে ট্যাং সাম্রাজ্যের সঙ্গে তিব্বত সাম্রাজ্যের শান্তি চুক্তি স্থাপিত হয়। চীনারা ৭৪০ খ্রিষ্টাব্দে আনরং দুর্গ ও ৭৪২ খ্রিষ্টাব্দে শিপু দুর্গ দখল করে নিতে সক্ষম হন। ৭৪৭ খ্রিষ্টাব্দে কোরীয় সেনাপতি গাও জিয়াংঝির নেতৃত্বে চীনা সৈন্য তিব্বতীদের পরাজিত করে। 

৭৪৮ থেকে ৭৫২ খ্রিষ্টাব্দের মধ্যে নানঝাও রাজ্যের শাসক গেলুওফেং ট্যাং সাম্রাজ্যের বিরুদ্ধে বিদ্রোহ করে তিব্বত সম্রাটের আনুগত্য স্বীকার করে। ৭৫১ খ্রিষ্টাব্দে নানঝাও রাজ্যের রাজা গেলুওফেং সম্রাটকে সম্মান জানান। ৭৫৪ ও ৭৫৬ খ্রিষ্টাব্দে তিব্বত সাম্রাজ্য তাঁকে চীনাদের বিরুদ্ধে যুদ্ধে সৈন্য দিয়ে সাহায্য করে। 

৭৫১ খ্রিষ্টাব্দে সির দরিয়ার উত্তরে তিব্বতী সৈন্যরা আরব ও কার্লুক জাতিদের ট্যাং সাম্রাজ্যের বিরুদ্ধে টালাসের যুদ্ধে সহায়তা করে। এই নির্ণায়ক যুদ্ধের ফলে ট্যাং সাম্রাজ্যের পশ্চিমে সম্প্রসারণ বন্ধ হয়ে যায়।

সঠিক অনুচ্ছেদ শিরোনাম কোনটি?
titleA. অষ্টম শতাব্দীর প্রথমার্ধ
titleB. অষ্টম শতাব্দীর দ্বিতীয়ার্ধ
titleC. তিব্বতে বৌদ্ধ ধর্ম প্রসার
titleD. নবম শতাব্দীর প্রথমার্ধ
উত্তর: titleA
রাইনার ১৯৩৫ সালে অ্যানা হেল্ডের জীবনী নিয়ে নির্মিত সঙ্গীতধর্মী জীবনীমূলক "দ্য গ্রেট জিগফেল্ড" ছবিতে অভিনয় করেন। এই ছবিতেও তার বিপরীতে ছিলেন উইলিয়াম পাওয়েল, এবং পাওয়েল তার অভিনয় দক্ষতায় মুগ্ধ হয়ে তাকে "এসকেপেড"-এর সমপরিমাণ পারিশ্রমিক প্রদান করেন। হাইয়ামের ভাষ্যমতে আরভিং থালবার্গ অনুভব করেছিলেন তার স্টুডিওর সকল তারকাদের মধ্যে শুধু রাইনারই এই কাজটি করতে পারবে। কিন্তু রাইনার বলেন স্টুডিওর প্রধান মেয়ার তাকে এই ছোট চরিত্রে অভিনয় করতে নিষেধ করেছিলেন এবং বলেছিলেন, "আপনি এখন একজন তারকা এবং এই কাজ করতে পারেন না।"

১৯৩৫ সালের শেষভাগে চিত্রায়ন শুরুর কিছুদিন পর গণমাধ্যমে তার অভিনয়ের সক্ষমতা নিয়ে সন্দেহ দেখা যায়। পোলীয় এই মঞ্চ অভিনেত্রীর ভূমিকায় তাকে ঠিকঠাক কাজ করতে না পারায় সমালোচিত হতে হয়। পরিচালক বলেন রাইনারকে মূলত তার চোখের কারণে এই চরিত্রের জন্য নেওয়া হয়েছে। তিনি দাবী করেন তার চোখ খুব বড় ও কামোদ্দীপক ও এতে ছদ্ম দুষ্টুমির গুণ রয়েছে, যা এই চরিত্রের জন্য দরকারী।

থালবার্গের প্রত্যাশা অনুযায়ী তিনি সফলতার সাথে তার ছলনাময়ী, কামোদ্দীপ্তনা ও নমনীয়তা প্রদর্শন করতে সক্ষম হন। একটি দৃশ্যে তার চরিত্রটির তার প্রাক্তন স্বামী ফ্লোরেনৎস জিগফেল্ডকে তার নতুন বিবাহের অভিনন্দন জানানোর জন্য টেলিফোনে কথা বলছেন। এতে তার কণ্ঠ প্রফুল্লতা ও নৈরাশ্যের মধ্যে স্থির হয়ে ছিল এবং যখন ফোন রাখেন তিনি কান্নায় ভেঙ্গে পড়েন। রাইনার তার আবেগপূর্ণ অভিনয় দিয়ে দর্শকদের মুগ্ধ করেন এবং এই কাজের জন্য শ্রেষ্ঠ অভিনেত্রীর জন্য একাডেমি পুরস্কার অর্জন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রারম্ভিক কর্মজীবন
titleC. জীবনী
titleD. দ্য গ্রেট জিগফেল্ড
উত্তর: titleD
ত্রিপুরা কৃষক সমিতির নামের এ পরিবর্তনে এটি আন্তঃজেলা দলে পরিণত না হয়ে দলটি এত শক্তিশালী হয়ে উঠেছিল যে, ১৯৩৭ সালের সাধারণ নির্বাচনে ত্রিপুরা জেলায় নির্ধারিত ৭টি আসনের সবকটিতেই সমিতি তার নিজস্ব প্রার্থী নির্বাচনে প্রতিদ্বন্দ্বিতা করে। এরমধ্যে ৫টি আসনে জয়লাভ করে। বিজয়ীরা কংগ্রেস, মুসলিম লীগ ও কৃষক প্রজা পার্টি থেকে প্রতিদ্বন্দ্বিতাকারী অভিজাত প্রার্থীদের বিপুল ভোটে পরাজিত করতে সক্ষম হয়।

সঠিক অনুচ্ছেদ শিরোনাম কোনটি?
titleA. সমাজতান্ত্রিক প্রভাব
titleB. বিলুপ্ত
titleC. গঠন প্রক্রিয়া
titleD. রাজনীতি
উত্তর: titleD
দীর্ঘ স্বল্পমেয়াদী মেমরি (এলএসটিএম) নেটওয়ার্কগুলি 1997 সালে হোচ্রেইটার এবং শ্মিধুবার আবিষ্কার করেছিলেন এবং একাধিক অ্যাপ্লিকেশন ডোমেনে নির্ভুলতার রেকর্ড স্থাপন করেছিল ৷

২০০৭ সালের দিকে, এলএসটিএম নির্দিষ্ট বক্তৃতার অ্যাপ্লিকেশনগুলিতে ঐতিহ্যবাহী মডেলকে ছাপিয়ে বক্তৃতা স্বীকৃতিতে বৈপ্লবিক পরিবর্তন শুরু করে ৷ ২০০৯-এ, সংযুক্ত হাতের লেখার স্বীকৃতিতে বেশ কয়েকটি প্রতিযোগিতা জিতেছে তখন একটি সংযোগবাদী টেম্পোরাল শ্রেণিবিন্যাস (সিটিসি) প্রশিক্ষিত এলএসটিএম নেটওয়ার্ক প্যাটার্ন স্বীকৃতি প্রতিযোগিতায় জয়ী প্রথম আরএনএন ছিল ৷ ২০১৪ সালে, চীনা অনুসন্ধান জায়ান্ট বাইদু কোনও ঐতিহ্যবাহী স্পিচ প্রক্রিয়াজাতকরণ পদ্ধতি ব্যবহার না করে স্যুইচবোর্ড হাব৫'০০ স্পিচ স্বীকৃতি বেঞ্চমার্ক ভাঙতে সিটিসি-প্রশিক্ষিত আরএনএন ব্যবহার করেছিল।

এলএসটিএম বৃহত্তর ভোকাবুলারি বক্তৃতা স্বীকৃতি এবং পাঠ্য-থেকে-স্পিচ সংশ্লেষকেও উন্নত করেছে এবং গুগল অ্যান্ড্রয়েডে এটি ব্যবহৃত হয়েছিল ৷ ২০১৫ সালে গুগলের বক্তৃতা স্বীকৃতিটি সিটিসি-প্রশিক্ষিত এলএসটিএম এর মাধ্যমে 49% [উদ্ধৃতি আবশ্যক] নাটকীয় পারফরম্যান্স লাফের অভিজ্ঞতা অর্জন করেছে, যা গুগল ভয়েস অনুসন্ধান দ্বারা ব্যবহৃত হয়েছিল।

এলএসটিএম উন্নত মেশিন অনুবাদ, ভাষা মডেলিং এবং বহুভাষিক ভাষা প্রক্রিয়াকরণের জন্য রেকর্ডগুলি ভেঙেছে ৷ কনভোলিউশনাল নিউরাল নেটওয়ার্কগুলির (সিএনএন) সাথে মিলিত এলএসটিএম স্বয়ংক্রিয় চিত্রের ক্যাপশনে উন্নতি করেছে ৷

সঠিক অনুচ্ছেদ শিরোনাম কোনটি?
titleA. গেটেড পুনরাবৃত্তি ইউনিট
titleB. সম্পর্কিত ক্ষেত্র এবং মডেল
titleC. এলএসটিএম
titleD. দ্বি নির্দেশমূলক সহযোগী মেমরি
উত্তর: titleC
১৭৬৫ খ্রিষ্টাব্দে যখন বাংলার দেওয়ানী ব্রিটিশ ইস্ট ইন্ডিয়া কোম্পানির ওপর দায়িত্ব দেওয়া হয় তখন থেকে দিনাজপুর ব্রিটিশ শাসনের আওতাভুক্ত হয়৷ ব্রিটিশ শাসনের প্রথম দিকে মালদহের বামনগোলার মদনাবতীতে প্রথম নীল কারখানা স্থাপিত হয়৷ ১৭৯৮ খ্রীষ্টাব্দে উইলিয়াম কেরি কলকাতার পর প্রথম এই অঞ্চলে বাংলাতে বই ছাপানো শুরু করেন কিন্তু ১৭৯৯ তে নীল কারখানাটি বন্ধ হয়ে যায়৷

অষ্টাদশ শতকের মধ্যেই সন্নাসী ফকিরদের জমি জায়গা দিয়ে দিনাজপুরে বিভিন্ন স্থানে বসতি করে দেওয়া হয়৷ পরে তারাই আবার সাধারণ মানুষর ওপর লুঠতরাজ শুরু করলে ইষ্ট ইন্ডিয়া কম্পানির তত্তাবধানে তার অবসান ঘটে৷

১৮৫৭ সনের সিপাহী বিদ্রোহ বা নবজাগরণের সময় এই জেলা নিজ স্থান অক্ষুন্ন রাখে৷ ১৯০৫ খ্রীষ্টাব্দে প্রথমবার বঙ্গভঙ্গের সময় এই জেলার জনগণ প্রতিবাদে মুখর হয়ে ওঠেঅন্যান্য বাঙালী ভাই বোনেদের মতোই৷ লাল মোহন ঘোষের নেতৃৃত্বে বৎসরকালীন বয়কট তথা জেলা রাজ্য পঞ্চায়েত ও গ্রামীণস্তরের সরকারী নীতির বিরোধীতা চলতে থাকে৷ মহারাজা গিরিজানাথ রায় তাকে সম্পুর্ণ সমর্থন করেন৷ ইংরেজ সরকারের প্রতিপক্ষ তৈরীর জন্য জেলার বিভিন্ন স্থানে অনুশীলন সমিতি ও ব্রতী সমিতি গড়ে তোলা হয়৷

১৯১৯ সনে জাতীয় কংগ্রেসের সহযোগীতায় সমান্তরাল প্রশাসন তৈরী করা হয় ও ১৯২৪ সনে শ্রী পুর্ণচণ্দ্র দাস গ্রেপ্তার হন৷ স্বরাজ্য দল বালুরঘাট ও দিনাজপুরের আসন দখল করতে সক্ষম হয় ও ১৯২৮ এ সাইমনে কমিশনের বিরূদ্ধে সমগ্র জেলাজুড়ে বন্ধ ঘোষিত হয়৷ ১৯৩২ সনে স্বরাজ্য দলের তত্তাবধানে গঙ্গারামপুরের অাকচা গ্রামে সাঁওতালরা চৌকিদারী কর দেওয়া বন্ধ করে বিদ্রোহ করে৷ ফলস্বরূপ, দিনাজপুরকে কড়া নিরাপত্তায় মুড়ে ফেলা হয়৷ ১৯৩৩ খ্রীষ্টাব্দের ২৮ অক্টোবর হিলি স্টেশনে খাকি পোষাকপরিহিত কিছু যুবক স্টেশনে জাতীয় পতাকা উত্তোলন করে ও টাকা লুঠ করে পালিয়ে যায়৷ পরে তারা ধরা পড়লে তাদের দ্বীপান্তর করা হয়৷ ১৯৪২ এ পুর্ণচণ্দ্র দাসের গ্রেপ্তারকে কেন্দ্র করে বালুরঘাটে ভারতবন্ধ ডাকা হয়৷ ১৪ ই সেপ্টেম্বর শ্রী সরোজ রঞ্জন চ্যাটার্জ্জীর নেতৃত্বে বালুরঘাটে আট হাজার লোক জড়ো হয় ও সরকারী দপ্তরে অগ্নিসংযোগ ঘটানো হয়৷

সঠিক অনুচ্ছেদ শিরোনাম কোনটি?
titleA. ব্রিটিশ শাসনকাল ও স্বাধীনতা যুদ্ধ
titleB. জনসংখ্যার উপাত্ত
titleC. শিক্ষা প্রতিষ্ঠান
titleD. ঐতিহাসিক আন্দোলন
উত্তর: titleA
মোতাহের হোসেন চৌধুরীর শিক্ষাজীবনের বেশিরভাগ সময় কুমিল্লাতেই কাটে। কুমিল্লা ইউসুফ হাইস্কুল থেকে ম্যাট্রিকুলেশন (বর্তমানে এস.এস.সি) পাশ করেন। আইএ ও বিএ তিনি কুমিল্লা ভিক্টোরিয়া কলেজ থেকে পাশ করেন এবং ১৯৪৩ সালে প্রাইভেটে ঢাকা বিশ্ববিদ্যালয় থেকে বাংলায় এমএ পাস করেন। ঢাকা বিশ্ববিদ্যালয় থাকাকালীন সময়ে তার সহপাঠী ছিলেন মুহম্মদ আবদুল হাই ও আহমদ হোসেন; শিক্ষকদের মধ্যে ড. মুহম্মদ শহীদুল্লাহ, চারুচন্দ্র বন্দ্যোপাধ্যায়, মোহিতলাল মজুমদার, আশুতোষ ভট্টাচার্য, জসীমউদ্‌দীন প্রমুখ যশস্বী পণ্ডিতবর্গের সহাচর্য পেয়েছিলেন।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. শিক্ষাজীবন
titleC. মৃত্যু
titleD. সাহিত্যজীবন
উত্তর: titleB
১. মেহবুব-এ-ইলাহি (ইলাহ বা আল্লাহর ভালবাসার পাত্র)।

২. সুলতান-উল-মাশায়েখ (মাশায়েখদের রাজা)।

৩. ইমাম -উল-মেহবুবিন (মেহবুবিনদের নেতা)।

৪.মালিক-উল-ফুকরা ওয়াল মাসাকীন।

৫. তাজ-উল-মুকাররবীন।

৬. মেহফিল-এ-সুখান (মেহফিলের আকর্ষণ)।
৭.জারি’জার বকশ (সোনা ও রুপা বিতরণকারী) ।
৮. নিজামুদ্দিন বা’হাত
৯. মেহফিল-এ-শিখার।
১০. তাবিব-ই-দিল
১১. গাউন-উল-আলম (পৃথিবীর গাউস)
১২. জাগ উজিয়ারে (পৃথিবীর আলো)

সঠিক অনুচ্ছেদ শিরোনাম কোনটি?
titleA. আমির খসরু
titleB. শিষ্যগণ
titleC. উপাধি
titleD. ওরশ
উত্তর: titleC
২০১১ সালের জনগণনা অনুসারে, উত্তর সিকিম জেলার জনসংখ্যা ৪৩,৩৫৪। এই জনসংখ্যা লিচেনস্টেইনের প্রায় সমান। জনসংখ্যার হিসেবে এটি ভারতের ৬৪০টি জেলার মধ্যে ৬৩৪তম স্থানের অধিকারী। জেলার জনঘনত্ব । ২০০১-২০১১ সালের দশকীয় জনসংখ্যা বৃদ্ধির হার ৫.৬৬%। উত্তর সিক্কিমের লিঙ্গানুপাতের হার প্রতি ১০০০ পুরুষে ৭৬৯ জন নারী। জেলার সাক্ষরতার হার ৭৭.৩৯%।

এই জেলার অধিবাসীরা মূলত নেপালি বংশোদ্ভুত। লেপচা ও ভুটিয়ারা এখানকার আঞ্চলিক জাতিগোষ্ঠী। নেপালি ভাষা জেলার প্রধান ভাষা।

সঠিক অনুচ্ছেদ শিরোনাম কোনটি?
titleA. পর্যটন
titleB. উদ্ভিদ ও প্রাণী
titleC. জনপরিসংখ্যান
titleD. পরিবহণ
উত্তর: titleC
রাজশাহী জেলা শহর থেকে,রাজশাহী ঢাকা মহাশড়ক বেয়ে পূর্ব দিকে ৩১ কি:মি: এ পুঠিয়া উপজেলার প্রান কেন্দ্র ১ নং পুঠিয়া ইউনিয়নে সহজেই যাতায়াত করা যায়। রাজশাহী জেলা শহর থেকে মাত্র ২৫ টাকা গাড়ি ভাড়ায় রাত দিন ২৪ ঘণ্টা যাতায়াত করা যায়।

অত্র ইউপিতে মোট

কাচা রাস্তা ৬৫ কিলোমিটার

পাকা রাস্তা ১০ কিলোমিটার

কালভাট ১৪৮টি

সঠিক অনুচ্ছেদ শিরোনাম কোনটি?
titleA. খাল ও নদী
titleB. লোক সংখ্যা
titleC. হাট বাজার
titleD. যোগাযোগ ব্যবস্থা
উত্তর: titleD
জুনাগড় এ সড়ক এবং রেলওয়ে ব্যবস্থা খুবই ভাল যোগাযোগ ব্যবস্থা রয়েছে। জুনাগড় থেকে রাজকোট থেকে প্রায় ১০০ কিলোমিটার এবং আহমেদাবাদ থেকে ৩৫০ কিলোমিটার দূরে অবস্থিত। জাতীয় সড়ক ৮ডি জুনাগড় থেকে রাজকোট ভায়া জেটপুরের সাথে সংযুক্ত রয়েছে।

জুনাগড় রেলওয়ে স্টেশনটির সাথে রাজকোট, আহমেদাবাদের সাথে ভাল যোগাযোগ ব্যবস্থা রয়েছে। জুনাগড়ের কেশোদে বিমানবন্দর রয়েছে যা মুম্বাইয়ের সাথে বিমান যোগাযোগ সীমিত।

এই জেলায় দীর্ঘ উপকূল অবস্থিত এবং এর মধ্যে ভেরাভল, মঙ্গরোল, চোরওয়াদ ইত্যাদি বন্দর রয়েছে তবে এগুলি মৎস্য শিল্পের জন্য ব্যবহার হয়।

২০১১ সালের অক্টোবরে ভারত সরকার গিরনার পর্বতে উপর রোপওয়ে ব্যবস্থা চালু করার অনুমোদন দিয়ে ছিল। তবে এটি তৈরি করতে অনেক সময় লাগবে। আগে গিরনার পর্বতের জন্য হেলিকপ্টার সার্ভিস পাওয়া যেত তবে এখন তা বন্ধ রয়েছে।

সঠিক অনুচ্ছেদ শিরোনাম কোনটি?
titleA. পরিবহন ব্যবস্থা
titleB. জনসংখ্যার উপাত্ত
titleC. বিভাগ
titleD. ভৌগোলিক অঞ্চল
উত্তর: titleA
কলেজ শিক্ষক শফিক পছন্দ করে লাইব্রেরিয়ান দীপাকে। স্বপ্ন দেখে দীপাকে ধুমধাম করে বিয়ে করছে। কিন্তু কিছুতেই সে দীপাকে তার মনের কথা বলতে পারে না। সে প্রতিদিনই দীপার টেবিলে ফুল রেখে আসে। কিন্তু দীপা তা না জানায় ডাস্টবিনে ফেলে দেয়। বই নেওয়ার মিথ্যা ছুতায় সে লাইব্রেরিতে দীপাকে দেখতে আসে এবং তাকে তার ভালোবাসার কথা বলতে চায়। কিন্তু বিভিন্ন কারণে তা হয়ে ওঠে না। একদিন সে সাহস নিয়ে দীপাকে বলতে আসে। কিন্তু এবারও ব্যর্থ হয়। তবে নিমন্ত্রণ পায় তার বাড়িতে "এক কাপ চা" পান করার। নির্দিষ্ট দিনে ফুল হাতে নিয়ে সে পৌঁছায় দীপার বাসায়। কিন্তু দীপা যে বাসায় পেয়িং গেস্ট হিসেবে থাকে সে বাসার বাড়িওয়ালা মিঃ গোমেজের ছেলে গুরুতর অসুস্থ থাকায় তার চা পান করা হয় না। বরং দীপা তাকে গোমেজের ছেলেকে বাঁচানোর জন্য প্রয়োজনীয় ইঞ্জেকশন আনতে পাঠায়। সেই ইঞ্জেকশন আনতে গিয়ে শফিক সম্মুখীন হয় বিভিন্ন সমস্যার।


সঠিক অনুচ্ছেদ শিরোনাম কোনটি?
titleA. পুরস্কার
titleB. কাহিনী সংক্ষেপ
titleC. সঙ্গীত
titleD. মুক্তি
উত্তর: titleB
অনুপম হায়াত ১৯৬০ এর দশকের শেষদিকে প্রয়াত চলচ্চিত্র পরিচালক আলমগীর কবির এর লেখা পড়ে চলচ্চিত্রের বিষয়ে লেখায় আগ্রহী হয়েছিলেন। ঢাকা বিশ্ববিদ্যালয় -এ সাংবাদিকতা ও গণযোগাযোগের শিক্ষার্থী থাকা অবস্থায় তিনি "গণযোগাযোগ ও মোসন গ্রাফিক্স এ" কোর্স করেন। তবে, তিনি তার লেখার দক্ষতা সমৃদ্ধ করতে, চলচ্চিত্রের বিভিন্ন পত্র-পত্রিকাতে অবদান রেখেছিলেন।

সঠিক অনুচ্ছেদ শিরোনাম কোনটি?
titleA. বই
titleB. শৈশবকাল
titleC. পুরস্কার
titleD. কর্মকাণ্ড
উত্তর: titleB
ক্রীড়া প্রতিযোগিতা সবসময় জনগণকে বিনোদন প্রদান করেছে। খেলোয়াড়দের থেকে দর্শকদের পৃথক করতে স্টেডিয়াম ও অডিটরিয়াম তৈরি করা হয়েছে। এছাড়া রেকর্ডিং ও সম্প্রচারের প্রযুক্তি খেলার স্থান থেকে দূরের দর্শকদেরও খেলা দেখার সুযোগ করে দিয়েছে। ফলে দর্শকের পরিমাণ পূর্বের থেকে বেড়েছে এবং এই ধরনের খেলাধুলা আরও জনপ্রিয়তা লাভ করেছে। বৈশ্বিক আবেদেওনের প্রেক্ষিতে ফুটবল ও ক্রিকেট বর্তমান সময়ের সবচেয়ে জনপ্রিয় দুটি খেলা। এই দুই খেলার প্রধান আন্তর্জাতিক প্রতিযোগিতা বিশ্বকাপ এবং টেস্ট ক্রিকেট পৃথিবীর বহু দেশে সম্প্রচারিত হয়। খেলার সাথে জড়িতরা বিশ্বের কোটি কোটি মানুষের কাছে তাদের বিনোদনের প্রধান উৎস হিসেবে গুরুত্বপূর্ণ। এই দুই খেলার সাথে তুলনীয় এবং ক্রীড়ার দীর্ঘ রূপ "ট্যুর ডি ফ্রান্স" বৈশ্বিক আবেদন লাভ করেছে। খেলাটি বিশেষ কোন স্টেডিয়ামে অনুষ্ঠিত না হয়ে স্টেডিয়ামের বাইরে কোন গ্রামাঞ্চলে অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. মঞ্চনাটক
titleB. শিশুতোষ
titleC. চলচ্চিত্র
titleD. ক্রীড়া
উত্তর: titleD
সিডনির উত্তর উপকূলীয় এলাকা মোসম্যানে জিম বার্কের শৈশবকাল অতিবাহিত হয়। তার পিতা-মাতা কেন্টের ব্রোমলি এলাকা থেকে অভিবাসিত হয়ে অস্ট্রেলিয়ায় চলে আসেন। তার গ্রেট আঙ্কেল পার্সি বার্ক কেন্টের পক্ষে উইকেট-রক্ষক হিসেবে খেলতেন। তার মা প্রতিভাধর গল্ফার ছিলেন।

শৈশবকালেই প্রতিভাধর গল্ফার ও ক্রিকেটার হিসেবে সুপরিচিত ছিলেন জিম বার্ক। কিন্তু, ১২ বছর বয়সে বালগোলা গল্ফ ক্লাবে কিশোর বয়স থাকায় তাকে সদস্যপদ দেয়া হয়নি। ম্যানলি ওভালে সাত বছর বয়স থেকে ক্রিকেটে প্রশিক্ষণ নিতে থাকেন। সিডনি গ্রামার স্কুলে অধ্যয়ন করেন। ১৪ বছর বয়সে প্রথম একাদশে খেলার সুযোগ পান। ১৫ বছর বয়সে ম্যানলির তৃতীয় একাদশ থেকে সিডনি গ্রেড ক্রিকেটের প্রথম একাদশে ঠাঁই পান। সিডনি গ্রামারে থাকাকালে ১৬ বছর বয়সে তার ব্যাটিং গড় ৯৪ ছিল যা ঐ বিদ্যালয়ের রেকর্ডরূপে বিবেচিত ও এ বিদ্যালয় থেকে অনেক প্রতিভাধর প্রথম-শ্রেণীর ক্রিকেটার বের হয়ে এসেছেন।

সঠিক অনুচ্ছেদ শিরোনাম কোনটি?
titleA. ইংল্যান্ড গমন
titleB. খেলার ধরন
titleC. শৈশবকাল
titleD. প্রথম-শ্রেণীর ক্রিকেটে অংশগ্রহণ
উত্তর: titleC
কালো গুন্দ্রী সম্পর্কে অধিকাংশ তথ্যই পুরোন নথি অথবা বইপুস্তক থেকে পাওয়া। এদের সমুদ্রসমতল থেকে ১০০০ মিটার উচ্চতা পর্যন্ত দেখতে পাওয়া যায়। মূলত চিরসবুজ বনের ধারে ঘন লম্বা ঘাসের ঘাসবনের স্থানীয় বাসিন্দা। যেসব ঘাসবনের আশেপাশে পানির উৎস রয়েছে, সেসব ঘাসবনে বেশি দেখা যায়। যেসব অঞ্চলে কালো তিতির দেখা যায়, ধরে নেয়া হত সেসব অঞ্চলে কালো গুন্দ্রীও রয়েছে। এই দুই প্রজাতির চমৎকার সহাবস্থান ছিল। কালো গুন্দ্রী ভোরে আর মেঘলা দিনে খোলা মাঠে খাবার খুঁজে বেড়ায়। উড়ে পালানোর চেয়ে ঘাসবনে লুকিয়ে পড়তে এরা স্বাচ্ছন্দ বোধ করে। এরা খুব লাজুক পাখি। সাড়া পেলেও ওড়ে না বলে এদের দেখা পাওয়াটা খুব কষ্টকর। এরা ৪-১২টির দলে ঘুরে বেড়ায়। দলে স্ত্রী তিতিরের সংখ্যা পুরুষ তিতিরের চেয়ে বেশি হয়। এদের খাদ্যতালিকায় রয়েছে ঘাসবীজ, বীজ, ছোট ফল, পোকামাকড়, কচি কান্ড ইত্যাদি। প্রজাতিটি পরিযায়ী স্বভাবের নয়। খাদ্যাভাব দেখা দিলে বা বাসস্থানের অভাব হলে এরা অন্য কোন স্থানে পাড়ি দেয়। এদের ডাক অনেকটা "হুইট-টি-টি-টি-টিট" এবং ডাক ক্রমে চড়তে থাকে।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. স্বভাব
titleC. উপপ্রজাতি
titleD. প্রজনন
উত্তর: titleB
গাউদি তার জীবন পুরোপুরিভাবেই তার পেশাকে উৎসর্গ করেছিলেন। আর তাই তিনি ছিলেন অকৃতদার। জানা যায় তিনি একমাত্র জোসেফা মরেউ নামের এক নারীর প্রতিই আকর্ষিত হয়েছিলেন। তিনি ১৮৮৪ সালের দিকে মাতারো কো-অপারেটিভ এর শিক্ষক ছিলেন কিন্তু এই সম্পর্ক একতরফা ছিল। অতঃপর গাউদি তার ক্যাথলিক বিশ্বাসের সাথে তাকে দেওয়া গভীর আধ্যাত্মিক শান্তির কাছে আশ্রয় নেন। গাউদি প্রায়ই বিষাদময় প্রতিক্রিয়াশীল ও অহংকারী এবং সেইসাথে অসামাজিক ও অপ্রীতিকর একজন মানুষ হিসেবে দেখানো হয়। তবে তার কাছের মানুষেরা তাকে বন্ধুত্বপূর্ণ ও নম্র, আলাপি এবং বন্ধুদের প্রতি বিশ্বাসী বলেই চিহ্নিত করেছেন। এরমধ্যে তার পৃষ্ঠপোষক ইউসেবি গুয়েল এবং ভিকের বিশপ জোসেপ তোরেস ই বাগেস এবং লেখক জোয়ান মারাগাল ও জ্যাসিন্ট ভার্ডাগুয়ের, চিকিৎসক পিরে সান্তালো এবং তার আরো কয়েকজন বিশ্বাসী সহকর্মী যেমন ফ্রান্সেস বেরেঙ্গুয়ের ও লোরেঙ্ক মাতামালা অন্যতম।

গাউদির ব্যক্তিগত আবির্ভাব-নর্ডিক বৈশিষ্ট্য, স্বর্ণকেশী চুল এবং নীল সময় অবশ্যই উপর আমূল চোখ সময়ের স্রোতে পরিবর্তিত হয়। তরুণাবস্থায় তিনি সপ্রতিভ দামি স্যুট পড়তেন, সযত্নে লালিত চুল এবং দাড়িকেলি চরিতার্থমূলক পানভোজনবিলাসী স্বাদান্বেষী ছিলেন। তিনি প্রায়শই থিয়েটার এবং অপেরায় ও ঘোড়ার গাড়িতে করে প্রকল্পের স্থানে যেতেন। বয়স্ক গাউদি মিতব্যয়ী খেতেন, পুরানো-ছেঁড়া পোশাক পরিহিত থাকতেন এবং ভিক্ষুকের মতন উপেক্ষিত পোশাক পরতেন এবং আমৃত্যু এমনই ছিলেন।

গাউদি ভুলক্রমে হয়ত কোন লেখা লিখতেন। অফিশিয়াল কর্তৃপক্ষ তার কাজের প্রযুক্তিগত রিপোর্ট চাওয়ার ফলে তার জন্য তিনি রিপোর্ট লিখতেন, বন্ধুদের কাছে (বিশেষ করে জোয়ান মারাগাল) কিছু চিঠি এবং কিছু জার্নালের লেখা নিবন্ধ। তার সহকারী এবং শিষ্যদের সংগ্রহকরা কিছু উক্তি, বিশেষত জোসেপ ফ্রান্সেস র‍্যাফোলস, জোয়ান বার্গোস, সিজার মার্টিনেল এবং ইসিড্রে পুইগ ই বোয়াডা-ই এসব সংগ্রহ করেছিলেন। গাউদির রেখে যাওয়া একমাত্র লিখিত নথি হল ম্যানুস্ক্রিটো দে রেউস (রেউস ম্যানুসক্রিপ্ট) (১৮৭৩-১৮৭৮)। এটি হল এক ধরনের ছাত্র-দিনপঞ্জী। এখানে তিনি স্থাপত্য এবং সজ্জিত বিভিন্ন ইমপ্রেশন সংগ্রহ করতেন এবং বিষয় অনুসারে তিনি ধারণা নির্মাণ করে সেখানে তুলে রাখতেন। তন্মধ্যে খ্রিস্টীয় গীর্জা এবং তার পূর্বপুরুষের বাড়ি, সেই সাথে একটি ডেস্ক নকশা নেভিগেশন অলঙ্করণ এবং মন্তব্য সম্পর্কে একটি লেখা উল্লেখযোগ্য।

গাউদি সর্বদাই কাতালোনিয় সংস্কৃতির পক্ষে ছিলেন কিন্তু রাজনৈতিকভাবে সক্রিয় হয়ে এর স্বায়ত্তশাসন প্রতিষ্ঠা করতে অনাগ্রহী ছিলেন। ফ্রান্সেস কামবো এবং এনরিক প্রাঁত দে লাঁ রিবার মত রাজনীতিবিদেরা তাকে ডেপুটির পক্ষ নিয়ে রাজনীতির ময়দানে নামার পরামর্শ দিয়েছিলেন, কিন্তু তিনি সে প্রস্তাব ফিরিয়ে দিয়েছিলেন। ১১ই সেপ্টেম্বর, ১৯২৪ সালে কাতালোনিয়ার জাতীয় দিবসে একনায়ক প্রিমো দ্য রিভেরার কাতালান ভাষার সংস্কৃতি নিষিদ্ধর বিরুদ্ধে অবস্থান নেয়ায় তাকে মারা হয়। সিভিল গার্ড গাউদিকে গ্রেপ্তার করে এবং তাকে সংক্ষিপ্ত সময়ের জন্য কারাবাস করতে হয়। এরপর তিনি ৫০ পেঁসো দিয়ে ছাড়া পান।

সঠিক অনুচ্ছেদ শিরোনাম কোনটি?
titleA. জন্ম, শৈশব এবং পড়াশোনা
titleB. বিশ্ব ঐতিহ্য
titleC. ব্যক্তিজীবন
titleD. কাজ
উত্তর: titleC
অন্ধকার যুগের সাথে সাথে মাইসেনিয়ান যুগের জ্ঞান এবং বর্ণমালাও হারিয়ে ফেলেছিল গ্রীস। কিন্তু ৮০০ খ্রীস্টপূর্বাব্দের দিকে নবজাগরিত গ্রিস ফোনেসিয়ান বর্ণমালা সংস্কার করে গ্রীক বর্ণমালার আবির্ভাব ঘটায়। তখন গ্রিক ছিল ছোট ছোট নগর রাস্ট্রে বিভক্ত। গ্রীসের সাবেকী যুগকে প্রাচ্যের সাথে মিলনের যুগ হিসেবে ব্যাখ্যা করা যায়। কারণ গ্রিস তখন নতুন এসিরিয় সভ্যতার প্রান্তে ছিল কিন্তু তার অধীনে ছিলনা। সেই যুগে গ্রীস তার ভান্ডারে প্রাচ্য থেকে প্রচুর জ্ঞান, বিজ্ঞান, শিল্পকলাকৌশল, পুরাণ আমদানী করে সমৃদ্ধ হয়ে উঠেছিল।

সঠিক অনুচ্ছেদ শিরোনাম কোনটি?
titleA. ধ্রুপদী গ্রীস
titleB. ব্রোঞ্জ যুগ
titleC. সাবেকী গ্রীস
titleD. মাইসেনিয়ান সভ্যতা
উত্তর: titleC
মিঠাপুকুর উপজেলা আয়তন ৫১৫.৬২ বর্গ কিঃমিঃ। এর উত্তরে রংপুর সদর ও পীরগাছা উপজেলা, দক্ষিণে পীরগঞ্জ ও সাদুল্লাপুর উপজেলা, পূর্বে পীরগাছা ও সুন্দরগঞ্জ উপজেলা এবং পশ্চিমে বদরগঞ্জ ও নবাবগঞ্জ উপজেলা। এখানকার প্রধান নদীঃ যমুনেশ্বরী নদী, ঘাঘট নদী, আখিরা নদী। মূল উপজেলা শহরটি ৫টি মৌজা নিয়ে গঠিত; যার আয়তন ৬.৩৬ বর্গ কিঃমিঃ।

সঠিক অনুচ্ছেদ শিরোনাম কোনটি?
titleA. শিক্ষা
titleB. প্রশাসনিক এলাকা
titleC. জনসংখ্যার উপাত্ত
titleD. অবস্থান ও আয়তন
উত্তর: titleD
অপেরাজিতা কার্নেগি মেলন বিশ্ববিদ্যালয়ে একজন বিশিষ্ট ফেলো হয়েছেন যেখানে তাকে প্রতিষ্ঠাতা রাষ্ট্রপতি ড. রিচার্ড কায়ারেট নিয়োগ দিয়েছিলেন। তিনি ভারতের সংসদে লোকসভায় ভারতের বেশ কয়েকজন প্রবীণ নেতার কাছে আন্তর্জাতিক বিষয়াদি, জন নীতি ও যোগাযোগ বিষয়ক সিনিয়র উপদেষ্টা। 

ওওপালি অপেরাজিতা ২০০৬ সালের পর থেকে এশিয়ার প্রথম টেকসই প্রযুক্তি ভেনচার প্রতিযোগিতার চেয়ার এবং প্রতিষ্ঠাতা৷ আল গোর টেকসই প্রযুক্তি ভেনচার প্রতিযোগিতাতে জলবায়ু পরিবর্তনের বিরুদ্ধে লড়াই করতে,দীর্ঘস্থায়িত্ব বৃদ্ধি করতে এবং শক্তির সুরক্ষা জোরদার করতে নতুন, পরিষ্কার এবং টেকসই প্রযুক্তি নিয়ে আসে পৃথিবী গ্রহে৷ প্রতিযোগিতাটি একটি আন্দোলনে পরিণত হয়েছিল এবং এতে বিশ্বব্যাপী প্রায় ৬০,০০০ শিক্ষার্থীর পদচিহ্ন রয়েছে। এর একাডেমিক অংশীদার হলো ভারতের ভারতীয় প্রযুক্তিক প্রতিষ্ঠান (আইআইটি)। 

সঠিক অনুচ্ছেদ শিরোনাম কোনটি?
titleA. লেখক এবং অনুবাদক
titleB. ভরতনাট্যম
titleC. ওডিসি নাচ
titleD. পেশা
উত্তর: titleD